“ศบค.” พบผู้ติดเชื้อโควิดรายใหม่ 119 ราย ในปท.112-ตรวจเชิงรุก 47-ตปท.7
“ศบค.” พบผู้ติดเชื้อโควิดรายใหม่ 119 ราย ในปท.112-ตรวจเชิงรุก 47-ตปท.7
20 มี.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (20 มี.ค.64) ว่า พบผู้ติดเชื้อรายใหม่ 119 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 65 ราย พบในจังหวัดสมุทรสาคร 24 ราย กรุงเทพฯ 19 ราย นนทบุรี 4 ราย ตาก 2 ราย ปทุมธานี 2 ราย นครปฐม 1 ราย, จากการค้นหาผู้ติดเชื้อเชิงรุกในชุมชน 47 ราย พบในกรุงเทพฯ 19 ราย lสมุทรปราการ 15 ราย ปทุมธานี 7 ราย สมุทรสาคร 4 ราย ยโสธร 1 ราย สุพรรณบุรี 1 ราย พระนครศรีอยุธยา 2 ราย นนทบุรี 1 ราย นครปฐม 1 ราย
ส่วนผู้ที่เดินทางมาจากต่างประเทศผ่านการคัดกรองและเข้าสถานกักกัน 7 ราย มีต้นทางจากประเทศต้นทางเมียนมา และรัสเซีย ประเทศละ 2 ราย อินเดีย โปแลนด์และสวีเดน ประเทศละ 1 ราย  โดยวันนี้มีผู้เสียชีวิตเพิ่ม 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 27,713 ราย แบ่งเป็น ผู้ป่วยที่ติดเชื้อภายในประเทศ 9,333 ราย และการตรวจคัดกรองเชิงรุก 15,412 ราย ส่วนผู้เดินทางมาจากต่างประเทศ 2,968 ราย โดยมีผู้ป่วยรักษาหายแล้ว 26,512 ราย เพิ่มขึ้น 63 ราย ยอดเสียชีวิตสะสมอยู่ที่ 90 ราย
ด้านสถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 122,887,146 ราย เสียชีวิต 2,713,4763ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 30,452,787 ราย อันดับสอง บราซิล 11,877,009 ราย อันดับสาม อินเดีย 11,554,895 ราย อันดับสี่ รัสเซีย 4,437,938 ราย และอันดับห้า สหราชอาณาจักร 4,285,684 ราย โดยประเทศไทย ยังคงอยู่ในอันดับที่ 115
 